സംസ്ഥാനത്തിന്റെ വ്യാവസായിക വളർച്ചയ്ക്ക് ഉതകുന്ന തരത്തിലുള്ള വ്യവസായ പാർക്കുകൾ, ടൌൺഷിപ്പുകൾ, സോണുകൾ എന്നിവ സംസ്ഥാനത്ത് വ്യാവസായികമായി പിന്നോക്കം നിൽക്കുന്ന പ്രദേശങ്ങളിൽ സ്ഥാപിക്കുന്നതിലൂടെ സംസ്ഥാനത്ത് വ്യവസായ പശ്ചാത്തല വികസനം സാധ്യമാക്കുക എന്നതാണ് കിൻഫ്രയുടെ ലക്ഷ്യം. കേരളത്തെ സംരംഭക സൗഹാർദ സംസ്ഥാനമായി ഉയർത്തുന്നതിനാവശ്യമായ പ്രവർത്തനങ്ങളാണ് കിൻഫ്ര ഏറ്റെടുത്തു നടത്തിവരുന്നത്. ഇത് സംസ്ഥാനത്തേക്ക് കൂടുതൽ മൂലധന നിക്ഷേപമെത്തുന്നതിനും സംരംഭങ്ങളുടെ എണ്ണം വർധിപ്പിക്കുന്നതിനുമൊപ്പം മികച്ച അവസരങ്ങൾ സൃഷ്ടിക്കുന്നതിനും വഴിയൊരുക്കും. അത്തരത്തിൽ സംരംഭകർക്കൊപ്പം നിരവധി തൊഴിലവസരങ്ങൾ സൃഷ്ടിക്കാനാണ് കിൻഫ്ര മുൻകൈയെടുക്കുന്നത്.
സംയോജിത വെബ്‌സൈറ്റ്
ലക്ഷ്യം
ഡിഫൻസ് പാർക്ക്
പുതിയ പദ്ധതികൾ